Užusalių mokykla

Užusalių mokykla – dieninė, savarankiško mokymosi bendrojo lavinimo mokykla Jonavos raj., Užusaliuose, Taikos g. 25, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190306834, steigėjas Jonavos rajono savivaldybės taryba. Nuo 2023 m. tai Šveicarijos progimnazijos skyrius. Istorija Pirmoji mokykla Užusaliuose įsteigta 1867 m. Nuo 1887 m. mokyklą savo žinion perėmė liaudies švietimo ministerija. Tuomet ji buvo vadinama liaudies švietimo ministerijos dviejų klasių mokykla. 1909 m. pastatytas naujas mokyklos pastatas, kuriame įsikūrė keturių klasių pradinė mokykla. 1945–1948 m. veikė Užusalių pradinė mokykla, Užusalių progimnazija. 1949–1961 m. buvo septynmetė, 1962–1967 m. – aštuonmetė mokykla. Keletą metų, 1967–1970 m., veikė Užusalių vidurinė mokykla. Nuo 1970 m. – Užusalių aštuonmetė mokykla, 1986 m. - Užusalių nepilna vidurinė mokykla, 1988-1993 m. – Užusalių devynmetė mokykla. Nuo 1993 m. – pagrindinė mokykla. 2017 m. Užusalių mokykla šventė 150-ąsias metines. 2019 m. rugsėjo 1 d. Užusalių pagrindinė mokykla reorganizuota į mokyklą-daugiafunkcį centrą (pakeista mokyklos paskirtis), nebekomplektuojant 9-10 klasių. 2023 m. mokykla prijungta prie Šveicarijos progimnazijos kaip skyrius. Direktoriai Audronė Kvedaravičienė Šaltiniai Nuorodos Mokyklos svetainė Archyvuota kopija 2010-09-09 iš Wayback Machine projekto. Užusalių mokykla-daugiafunkcis centras aikos.smm.lt